ส่องตลาด…ภาคบ่าย – บล.ฟิลลิป
ตลาดหุ้น แนวโน้มภาคบ่าย: ผันผวนในแดนลบ การลดสถานะในตลาด …
30 ต.ค. 2560

ตลาดหุ้น
แนวโน้มภาคบ่าย: ผันผวนในแดนลบ
การลดสถานะในตลาดอนุพันธ์ และปัญหาน้ำท่วม กดดันดัชนี: มองตลาดหุ้นบ่ายนี้ยังเสี่ยงทางลงต่อ โดยเหตุผลหลักยังคงเป็นการทยอยขายหุ้นจากกลุ่มนักลงทุนต่างชาติ รวมถึงการถือสถานะด้านขายในตลาดอนุพันธ์ และเริ่มมีความกังวลปัญหาน้ำท่วมของหลายพื้นที่มากขึ้น อาจเป็นเหตุผลที่ตลาดผันผวนในแดนลบในช่วงบ่ายนี้ มองกรอบบ่ายนี้ 1705-1715 จุด
จับตาการเลือกประธานเฟดคนใหม่ และประเด็นการแก้ไขปัญหากาตาลุญญาของสเปน: คาดประธานาธิบดี ทรัมป์ จะให้ความชัดเจนเรื่องประธานเฟดคนใหม่ได้ในสัปดาห์นี้ ก่อนเดินทางเยือนเอเชีย ทั้งนี้หากเป็น นายโพเวลล์ในสายพิราบตลาดอาจตอบรับทางบวก แต่หากเป็น นายเทย์เลอร์ในสายเหยี่ยวตลาดอาจปรับตัวลง นอกจากนี้ยังน่าติดตามประเด็นการแก้ปัญหากาตาลุญญาของสเปนต่อไป
พอร์ตระยะสั้น: คงสถานะ CHO, ECL, MAJOR, QH, SPALI, และ SAT
แนวโน้มตลาดหุ้นไทยภาคบ่ายในเชิงเทคนิค
ดัชนี 1,711.99 เปลี่ยนแปลง -4.04 จุด มูลค่าการซื้อขาย 32,328 ลบ.
สัญญาณขายจากทั้ง MACD และ Modi. Sto. ที่ยังกดดัน อาจทำให้ดัชนีจมอยู่ในแดนลบตลอดช่วงบ่าย อย่างไรก็ตามตราบที่ยืน 1705-1700 ถือเป็นจุดที่ย่อให้เข้ารับได้ แนวต้านยังจำกัดที่ 1720-1725 จุด
หุ้น/ราคา – ความเห็น
BANPU/17.30
สร้างฐานตลอดสัปดาห์ก่อน จนวันนี้ราคาเริ่มดีดตัวขึ้นพร้อมการฟื้นตัวของเครื่องมือระยะสั้น ลุ้นขึ้นต่อได้ “เก็งกำไร” แนวรับ17.10 แนวต้าน 17.60-17.80 Cut loss 16.90บ.
SINGER/15.20
ปรับฐานลง EMA-25 แนวโน้มหลักขาขึ้นไม่เสียหาย คาดได้เวลาขึ้นต่อตามสัญญาณจากเครื่องมือและ Volume “เก็งกำไร” แนวรับ 14.90 แนวต้าน 15.60-15.80 Cut loss 14.70 บ.
SAT/20.60
ย่อตัวลงเบาๆ ซึ่งน่าจะเป็นเพียงการปรับฐานระยะสั้นเพราะ MACD ยังมั่นคงแข็งแรงเหนือ Zero line “เก็งกำไร” แนวรับ 20.30 แนวต้าน21.00-21.30 Cut loss 20.10บ.
ตลาดอนุพันธ์
กลยุทธ์
Series/ราคา – ความเห็น
S50Z17/1,087.7
ถือ Long ที่เปิดได้ 1,092 จุด รอทำกำไร 1,110 จุด และตัดขาดทุนหากต่ำกว่า 1,083 จุด
WHAZ17/3.85
ปิด Long เท่าทุนไปที่ 3.82 บาท
GF10Z17/20,160
รอเปิด Short ที่ 20,200 บาท เพื่อเป้าหมายทำกำไร 20,000 บาท และตัดขาดทุนหากเกิน 20,350 บาท
USDZ17/33.26
ถือ Long ที่เปิดไว้ 33.27 บาท รอทำกำไร 33.50 บาท และตัดขาดทุนหากต่ำ 33.22 บาท
อนุพันธ์เด่นเชิงเทคนิค
S50Z17 / ราคาปิด 1,087.70 จุดเปลี่ยนแปลง -7.40 จุด
ดัชนีพยายามที่จะยกตัวกลับขึ้นมา ในขณะที่มีสัญญาณซื้อจาก Modi. Sto. และวกตัวกลับจากภาวะ Oversold มีโอกาสที่ดัชนีจะปรับตัวขึ้นไปได้ในช่วงบ่าย แนวรับ 1084.9, 1080.9 จุด แนวต้าน 1092.5, 1096.9 จุด